REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/331-16

22. decembar 2016. godine

B e o g r a d

Z A P I S N I K

20. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 22. DECEMBRA 2016. GODINE

Sednica je počela u 12,23 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Aleksandar Marković, zamenik člana Srbislava Filipovića, Vesna Marković, Krsto Janjušević, Aleksandra Majkić, Petar Petrović, Jelena Žarić Kovačević, Neđo Jovanović, Miroljub Stanković i Balint Pastor.

Sednici nisu prisustvovali članovi Odbora: Zoran Krasić, Vesna Nikolić-Vukajlović, Saša Radulović, Gordana Čomić, Dejan Šulkić i Bajro Gegić, kao ni njihovi zamenici.

Sednici Odbora prisustvovao je i Srđan Nogo, narodni poslanik.

Na osnovu člana 165. Poslovnika, Narodna skupština je u Danu za glasanje zastala sa odlučivanjem, zbog usvajanja amandmana i zatražila da se sastanu Odbor za prostorno planiranje, saobraćaj, infrastrukturu i telekomunikacije i Odbor za ustavna pitanja i zakonodavstvo.

Pošto je predsednik Odbora pročitao dnevni red, Odbor je jednoglasno (sa 11 glasova za) usvojio sledeći:

D n e v n i r e d :

1. Razmatranje amandmana na Predlog zakona o stanovanju i održavanju zgrada, koji je podnela Vlada.

Tačka dnevnog reda. Razmatranje amandmana na Predlog zakona o stanovanju i održavanju zgrada, koji je podnela Vlada.

Odbor je u skladu sa članom 165. Poslovnika Narodne skupštine razmotrio amandman koji je na član 41. Predloga zakona o stanovanju i održavanju zgrada, podneo Odbor za prostorno planiranje, saobraćaj, infrastrukturu i telekomunikacije i smatra da je amandman u skladu sa Ustavom i pravnim sistemom Republike Srbije.

Odbor je odluku doneo jednoglasno. (sa 11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 12,25 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski